**Poštovani mentori,**

**kako bismo bili dobri domaćini i uspješni organizatori županijske Smotre Lidrano 2016., u nastavku šaljemo Vam važne pojedinosti o provedbi Smotre.**

1. Podsjećamo da će se generalna proba za sve sudionike dramsko-scenskoga izraza održati 29. veljače s početkom u 14.30 prema poslanome rasporedu elektroničkom poštom 18. veljače. Za vrijeme generalne probe moguć je dogovor o tehnici s gospodinom Nevenom Taradijem: o rasvjeti, zvukovima i sl.
2. U predvorju Centra za kulturu Čakovec 2. ožujka **sudionici dramsko-scenskoga izraza** registriraju se na **prijavnome mjestu** (s oznakom PRIJAVNO MJESTO) na kojem ih dočekuju domaćice I. osnovne škole, **Jelena Poje i Janja Frančić.** Uputit će Vas na osobu zaduženu za boravak na Smotri: dogovoriti način sudjelovanja u programu (pripremu i mjesto ulaska na pozornicu, pripremu rekvizita, zakusku za učenike, odlazak u gledalište i sl.) te vam uručiti knjižicu s programom smotre.
3. Ostali sudionici Lidrana 2016., mentori i učenici literarnog i novinarskog stvaralaštva, nakon razgledane izložbe u predvorju Centra za kulturu slobodno odlaze u gledalište i prate program Smotre. Na prijavnome mjestu dobit će knjižicu s programom smotre.
4. Program smotre traje od 12 do 13.50 nakon čega će se u prizemlju Scheierove zgrade, Matice hrvatske 1, Čakovec upriličiti domjenak za sve mentore i uzvanike.
5. Mentori, učenici i članovi povjerenstva za dramsko-scenski izraz odlaze na okrugli stolkoji će početi u **14.15. na 1. katu** Scheierove zgrade, Matice hrvatske 1, Čakovec.
6. Na okruglim stolovima za novinarski i literarni izraz koji započinju u 10.00 te za dramsko-scenski izraz bit će podijeljene zahvalnice i pohvalnice učenicima i mentorima za sudjelovanje na županijskoj Smotri, dok će ih sudionici međuopćinske Smotre dobiti naknadno poštom od škola domaćina jer su se do proglašenja radovi vrednovali pod zaporkom.
7. Ukoliko su Vam potrebne dodatne pojedinosti o provedbi smotre, javite se u tajništvo I. osnovne škole Čakovec na broj telefona 040 395-157 ili predsjednici županijske Smotre Lidrano 2016. Julijani Levak (julijana.levak@yahoo.com).

Isto tako sve obavijesti vezane uz Lidrano možete vidjeti na web stranici I. osnovne škole Čakovec, na poveznici: <http://os-prva-ck.skole.hr/lidrano>.

1. Kako bi Povjerenstvo moglo objektivno i koncentrirano prosuđivati dramsko-scenske nastupe, potrebna je pomoć svih sudionika i uzvanika Smotre u smislu discipliniranoga ulaska i izlaska iz gledališta te Vam na tome unaprijed zahvaljujemo.

**Svim sudionicima želimo puno uspjeha, a gledateljima i uzvanicima uživanje u festivalu dječjeg stvaralaštva.**

Julijana Levak, prof., predsjednica županijske Smotre Lidrano 2016.